લંડન, 21 જુલાઇઃ ક્રિકેટનું મક્કા ગણાતા લોર્ડ્સ ખાતે ભારતીય ટેસ્ટ ક્રિકેટ ટીમની લાજ બચી ગઇ છે. લોર્ડ્સ ખાતે રમાઇ રહેલી ટેસ્ટ મેચમાં ભારતે પહેલી ઇનિંગમાં 295 અને બીજી ઇનિંગમાં 342 રન બનાવ્યા હતા, જેના જવાબમાં ઇંગ્લેન્ડ પહેલી ઇનિંગમાં 319 અને બીજી ઇનિંગમાં 223રન બનાવી શક્યું હતું અને ભારતનો 96રનથી વિજય થયો હતો. ભારત તરફથી ઇશાંત શર્મા અને ભુવનેશ્વર કુમારે શાનદાર પ્રદર્શન કર્યું હતું. પહેલી ઇનિંગમાં ભુવનેશ્વર કુમારે છ વિકેટ લીધી હતી, જ્યારે બીજી ઇનિંગમાં તેણે 52 રનની મહત્વપૂર્ણ ઇનિંગ રમી હતી. જ્યારે બીજી ઇનિંગમાં ઇશાંત શર્માએ સાત વિકેટ લીધી હતી. આ મેચમાં વિજય સાથે ભારત 5 ટેસ્ટ મેચોની શ્રેણીમાં 1-0થી આગળ છે.